Pozor, zdaj gre zares – Death Grips, eksperimentalni hiphop bend, ki je razsul naše dojemanje glasbe, in po reviji The Skinny “prva zares pomembna skupina 21. stoletja”, prihaja v Ljubljano!

Norosti in kaotične ekstaze koncerta tria Death Grips ni mogoče primerjati z ničemer drugim. S svojim neizprosnim noise rap gromenjem je največja podtalna glasbena senzacija 21. stoletja gladko prerezala sodobno kulturo in naše predstave o tem, kaj glasba je in bi lahko bila, postavila na glavo, ob tem pa pridobila legije navdušenih privržencev. Zdaj, po razprodanem nastopu v Zagrebu, je čas, da pade še Ljubljana.

Pripravite se. Po 14. avgustu ne bo nič, kot je bilo.

Organizacija: Kino Šiška.